ซัมมิท แคปปิตอล ปล่อยสินเชื่อเช่าซื้อรถจักรยานยนต์ แถมประกันรถหายและอุบัติเหตุ
ครั้งแรกของวงการ ซัมมิท แคปปิตอล ฉลองครบรอบ 28 ปี ปั้นแคมเปญ แถมฟรี ประกันรถหายและอุบัติเหตุส่วนบุคคล 2 ปี วงเงินคุ้มครองสูงสุด 100,000 บาท
31 พ.ค. 2565

นายทาเคฮารุ อุเอมัทซึ ประธานบริษัท และ ประธานเจ้าหน้าที่บริหาร บริษัท ซัมมิท แคปปิตอล ลีสซิ่ง จำกัด กล่าวว่า “ในทุกวันเรามักจะได้ยินข่าวการเกิดอุบัติเหตุบนท้องถนน ที่สร้างความเสียหายและอาจรุนแรงจนถึงแก่ชีวิตกับผู้ใช้รถจักรยานยนต์ รวมถึงกรณีรถถูกโจรกรรม และเสียหายหนักจากอุบัติเหตุ ซัมมิท แคปปิตอล ตระหนักและให้ความสำคัญกับเรื่องนี้เป็นอย่างมาก เพราะทุกชีวิตมีความสำคัญ ในโอกาสที่ปีนี้บริษัทครบรอบ 28 ปี เราจึงได้จัดแคมเปญ มอบฟรีประกันภัยรถหายและประกันอุบัติเหตุส่วนบุคคลเป็นระยะเวลา 2 ปีให้กับลูกค้า ซึ่งแคมเปญนี้นับได้ว่าเป็นครั้งแรกของวงการสินเชื่อเช่าซื้อจักรยานยนต์ในประเทศไทย ที่มอบประกันกับลูกค้าทั้งสองด้าน ทั้งรถหาย และ อุบัติเหตุส่วนบุคคล เพื่อแสดงถึงความห่วงใยจากเรา เป็นการช่วยบรรเทาความทุกข์ยากของครอบครัวหากเกิดอุบัติเหตุกับผู้ขับขี่ พวกเราหวังว่าจะได้รับการตอบรับที่ดีจากลูกค้า และแคมเปญนี้สอดคล้องกับนโยบายที่จะส่งเสริมสิ่งแวดล้อม สังคมและการเป็นบริษัทที่มีธรรมาภิบาลที่ดี หรือ ESG เพื่อการดำเนินธุรกิจอย่างยั่งยืนอีกด้วย”บริษัท ซัมมิท แคปปิตอล ลีสซิ่ง จำกัด เตรียมส่งมอบประกันรถหายหรือเสียหายทั้งคัน เนื่องจากถูกโจรกรรม, ลักทรัพย์, ชิงทรัพย์ พร้อมด้วย ประกันอุบัติเหตุส่วนบุคคลซึ่งรวมอุบัติเหตุที่เกิดจากการขับขี่และอุบัติเหตุส่วนบุคคลอื่นๆที่ไม่ได้เกิดจากการขับขี่ คุ้มครองกรณีเสียชีวิตหรือทุพพลภาพถาวรสิ้นเชิงจากอุบัติเหตุทุกกรณี (อบ.1) วงเงินประกันคุ้มครองสูงสุด 100,000 บาท*(ตามเงื่อนไขที่บริษัทประกันกำหนด) ให้กับลูกค้าที่ทำสัญญาเช่าซื้อรถจักรยานยนต์กับบริษัท ซัมมิท แคปปิตอล ลีสซิ่ง จำกัด ตั้งแต่วันที่ 1 มิถุนายน 2565 เป็นต้นไปบริษัท ซัมมิท แคปปิตอล ลีสซิ่ง จำกัด ก้าวสู่ปีที่ 28 ในการดำเนินธุรกิจในประเทศไทย มีความมุ่งมั่นที่จะเป็นบริษัทสินเชื่อรายย่อยในประเทศไทยที่ได้รับความไว้วางใจอย่างสูง ภายใต้แนวทาง “I TRUST” ที่ประกอบด้วย ความซื่อสัตย์สุจริต ความโปร่งใส ความรับผิดชอบ ความเป็นหนึ่งเดียวกัน บริการที่เป็นเลิศ และเทคโนโลยีและนวัตกรรม เพื่อประโยชน์ของลูกค้า พันธมิตร ดีลเลอร์ ผู้ถือหุ้น องค์กรและสังคมส่วนรวม ด้วยความตั้งใจที่จะส่งเสริมความเป็นอยู่ที่ดีอย่างยั่งยืนของสังคมไทย พร้อมมุ่งสู่การเป็นผู้นำตลาดสินเชื่อเช่าซื้อรถจักรยานยนต์ของไทยในอนาคต ดูข้อมูลเพิ่มเติมได้ที่ www.summitcapital.co.th